open-index/open-wikipedia-markdown huggingface dataset:
Kreont (korintski kralj)

**Kreont** (, *Kreōn*, "vladar") bio je, u grčkoj mitologiji, sin Liketa i kralj Korinta te otac Hipota i Kreuse ili Glauke, s kojom bi se Jason bio oženio da njegova prva žena Medeja nije intervenisala i ubila je.

## Mitologija
Prema jednoj izgubljenoj Euripidovoj drami, čiji sažetak donosi Pseudo-Apolodor u svojoj *[[Biblioteka (Pseudo-Apolodor)|Biblioteci]]*, Alkmeon je Kreontu poverio na staranje svoja dva deteta, koja mu je rodila Manta — sina Amfiloha i krećku Tisifonu. Tisifona je izrasla u takvu lepoticu da ju je Kreontova žena prodala u roblje, plašeći se da će je Kreont napustiti i Tisifonu uzeti za ženu. Tisifonu je otkupio njen vlastiti otac Alkmeon, koji je nije prepoznao i nije spoznao istinu sve dok nije došao u Korint po svoju decu.

Kreont je najpoznatiji po svojoj ulozi u mitu o Jasonu i Medeji. Ukazao je gostoprimstvo ovom paru i kasnije je poželeo da svoju kćerku Kreusu uda za Jasona. Naposletku, pao je kao žrtva Medejine osvete, koja ga je dala živog spaliti dok je pokušavao da spasi kćerku, koja se zapalila kad je navukla ogrtač i maramu umočene u otrov, koje joj je navodno kao svadbene darobve poslala Medeja. Osim Euripida, ovaj je mit obradio i rimski pisac Seneka Mlađi u tragediji *[[Medeja (Seneka)|Medeja]]*.

## Reference
Stuľany

**Stuľany** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Sjeverna strana (Mount Everest)

**Sjeverna strana Mount Everesta** je jedna od tri piramidalne strane najvišeg vrha na svijetu. Ograničena je sa dva grebena. Jedan je Sjeveroistočni greben, uz susjednu Sjeveroistočnu stranu, a drugi je Zapadni greben uz Jugozapadnu stranu i spušta se do prevoja Lho La. Ostale morfološke cjeline na sjevernoj strani su:
* Nortonov kuloar
* Hornbeinov kuloar
* Sjeverni greben, koji se odvaja od Sjeveroistočnog grebena približno na visini od oko 8000 metara i spušta do Sjevernog prijevoja prema Changtseu
* Zakharov kuloar
* Tri stepenika
* Tri šiljka
Sjeverna strana je i izvor za Rongbuk lednik u podnožju.
## Alpinističke rute

## Reference
Kielce

**Kielce** je grad od 194,852 stanovnika u centru Poljske u Svjetokžiškom vojvodstvu u kom je i administrativni centar.

## Geografija
Kielce se nalazi u samom centru Svetokrižnog gorja udaljen 117 km sjeveroistočno od Krakova, i 170 km južno od Varšave.

## Historija

Prva crkva u Kielceu, podignuta je u 10. vijeku, a druga 1171. i to je prvi pisani trag o mjestu.

Kielce je prvi put dokumentiran kao grad 1359. iako je još na prijelazu u 15. vijek imao samo oko 300 stanovnika, koji su se uglavnom bavili poljoprivredom. 
Procvao je krajem 15. i početkom 16. vijeka, pa je 1496. dobio grb, a nešto kasnije i pravo na organizaciju dva sajma.

Sredinom 16. vijeka podignuta je gradska vijećnica, od tad se sve do kraja 17. vijeka razvilo iskapanje željezne rude i obojenih metala po okolnim brdima. Taj posao privukao je i brojne strance, ponajviše iz Italije, Mađarske, Slovačke i Njemačke. U to vrijeme Kielce je izrastao 
u jedan od najvećih metalurških centara u Poljskoj sa čak 73 kovačnica, i grad koji je 1645. imao 1250 stanovnika.

Period progresa zaustavila je švedska invazija i građanski ratovi. Nakratko se oporavio pa je 1735. proradila srednja škola, a otvoren je i rudnik vapnenca i dvije ciglane.

Druga podjela Poljske, a nakon tog i Kościuszkov ustanak donjele su gradu nove nevolje.
Nakon zarobljavanja Kościusza došlo je do Treće podjele Poljske pa je Kielce pripao austrijskom dijelu Galicije. Veliki požar junu 1800. uništio gotovo sve kuće u centru grada i vijećnicu.
Bulom pape Pia VII Kielce je postao centar novosnovane biskupije.

Od 1818. Kielce je bio administrativni centar Krakovskog vojvodstva, ali mu je taj status ukinut 1845.
Krajem tridesetih 19. vijeka izgrađena je nova cesta]] prema Varšavi i Krakovu i bolnica.

Ekonomski procvat vezan je dolaskom željeznice 1885. Tad su počela sa radom prva velika industrijska postrojenja, tvornica stakla Społem i peći za 
vapno Kadzielnia i Wietrznia. Izgrađeni su hoteli, crkve, sinagoga i novi teatar.
Prve gradske dnevne novine izdane su 1897. kad je Kielce imao 13500 stanovnika.

Nakon Prvog svjetskog rata 1918. Kielce je postao administrativni centar vojvodstva, pa mu se stanovništvo rapidno povećalo 1939. imao je više od 71 000 stanovnika i nove tvornice, a od 1926. termoelektranu i veliki garnizon.

Za Drugog svjetskog rata trupe Wehrmachta zauzele su grad prvih dana septembra 1939. i ubile gradonačelnika Stefana Artwiskog.
Šume oko grada postale su dom partizana.
Crvena armija oslobodila je grad 15. januara 1945. koji je tad spao na 48 000 stanovnika.

Nakon rata izgrađeni su novi stambeni kvartovi, i osnovani Tehnološki i Univerzitet Jan Kochanowski. Krajem 1970-ih  Kielce je imao 160 000 stanovnika.

### Kielce danas
Grad je privredno, kulturno i obrazovno srce regije, i velik sajamski centar. Na državnim i javnim univerzitetima školuje se više od 40 000 studenata. Najveća poljska građevinska poduzeća imaju sjedišta u Kielceu.

## Pobratimski gradovi

## Reference

## Vanjske veze

* ''Urząd Miasta Kielce'' (službene stranice)
Svetokrižno gorje

**Svetokrižno gorje** (poljski: *Góry Świętokrzyskie*) je planinski masiv u centru Poljske pored grada Kielce u istoimenom Svjetokžiškom vojvodstvu.

## Karakteristike

Svetokrižno gorje je najmanji poljski masiv, dug samo oko 70 km, i jedini koji se čitav prostire u Poljskoj.

To je najstariji masiv u Poljskoj, nastao za Kaledonske orogeneze, a zatim pomlađen naknadnim orogenezama.
Zbog starosti se ne razlikuju po visini , jedino njegov najviši vrh -*Łysica* ima 614 m.

Na brdu *Łysa Góra* (594 m) zvanom *Łysiec* i *Święty Krzyż* nalaze se ostatci bedema iz 9. vijeka i benediktinski samostan u kom se čuva relikvija Isusova križa, pa je već preko hiljadu godina mjesto brojnih hodočašća.

## Izvori

## Vanjske veze

* ''Góry Świętokrzyskie''
Obojeni metali

**Obojeni metali** (engleski: *Non-Ferrous Metals*) su svi metali koji u sebi nemaju željezo.

## Podjela
Metali se uobičajeno dijele na **Crne** i **Obojene**, prema toj podjeli u crne metale se ubraja željezo (ponekad mangan i krom), a svi ostali metali su obojeni i dijele se na četiri grupe;

### Teški obojeni metali
U njih spadaju metali čija je gustoća veća od 5 kg/dm³, iako neki smatraju da je ta granica 3,8 kg/dm³. 
To su: Olovo (Pb), Bakar (Cu), Cink (Zn), Nikal (Ni), Kobalt (Co)

### Laki obojeni metali
To su oni metali čija je gustoća manja od 5 kg/dm³, u njih spadaju: Aluminij (Al), Magnezij (Mg), Berilijum (Be), Titan (Ti).

### [[Plemeniti metal]]i
To su; Zlato (Au), Srebro (Ag) i Platina (Pt)

### Rijetki metali
U njih se ubrajaju; Indijum (In), Galijum (Ga), Selen (Se), Telur (Te), Volfram (W), Vanadijum (V), Molibden (Mo), Cirkonijum (Zr), Renijum (Re), Uran (U)

Ta grupa metala dijeli se i na: rastresite, teško topive i radioaktivne.

## Karakteristike
Glavne karakteristike obojenih metala u odnosu na čelik su; to što imaju slabije mehaničke karakteristike, ali su elastičniji, otporniji na koroziju, bolji su provodnici topline i elektriciteta, nisu magnetički, imaju manju specifičnu težinu i otporni su na trenje.

Najvažniji obojeni metali za mašinsku industriju su; bakar, cink, nikal, aluminij, magnezij, titan i legure; bakra, aluminija i magnezija.

## Reference

## Vanjske veze

* ''Non-Ferrous Metal''
Gorzów Wielkopolski

**Gorzów Wielkopolski** (njemački: *Landsberg an der Warthe*) je grad od 123,609 stanovnika na sjeverozapadu Poljske u Lubuskom vojvodstvu u kom je uz Zielonu Góru (sjedište sejma), jedan od 
dva administrativna centra, grad u kom se nalazi ured vojvode.

## Geografija

Gorzów Wielkopolski se prostire na ušću rijeke Kłodawke u Wartu.

Od Poznańa je udaljen 135 km sjeverozapadno, 110 km sjeverno od partnerske Zielone Góre i pedesetak km od Odre i njemačke granice.

## Historija

Za vladavine prvih poljskih monarha iz Dinastije Pjastovića na terenu današnjeg grada postojalo je malo trgovište i zamak. 
Pjastovići su vladali tim krajem sve do sredine 13. vijeka, kad ga je Przemysl I dao markgrofovima Brandenburga kao miraz svoje kćeri Konstance koja se udala za Konrada sina markgrofa Johanna I. 
Branderburžani su na tom mjestu 1257. osnovali grad **Landisberch Nova**.

Landisberch (kasniji Landsberg) bio je jedan od prvih gradova koji se smjestio u donjem toku rijeke Warte. Njegov položaj na raskršću riječnih i 
kopnenih transportnih pravaca, pružio mu je povoljne uvjete za razvoj, pa je ubrzo postao važno trgovište i zanatski centar. 
Tokom 14. i 15. vijeka prosperirao je kao trgovište i sajamski grad, ponajviše radi trgovine žitaricama koje su kupovali Poljaci.

Rijeke su ga učinile bogatim, ali su mu donjele i brojne nevolje sa poplavama. U svojoj 750 godina dugoj historiji, grad je puno puta stradao od požara, ratova i epidemija kuge. Husiti su ga opsjedali 1433., desetak godina 16. vijeka trpio je švedsku okupaciju, stradao je i za Tridesetogodišnjeg rata (1618.-48), a i za Sedmogodišnjeg rata.

Zlatni period grada trajao je od Proljeća naroda do Prvog svjetskog rata, tad se Landsberg proširio izvan srednjovjekovnih bedema, pa su po predgrađima podignute brojne tvornice i kuće.

Tad su izgrađene ceste i željezničke pruge prema drugim gradovima, a razbuktao se i parobrodski transport na Warti, pa je to pridonijelo prosperitetu grada.

Landsberg je najviše stradao za Drugog svjetskog rata, prvo od jedinica Wehrmachta, koje su razrušile oba mosta preko Warte prilikom povlačanje prema Kostrzynu, a nakon tog i od nadiruće Crvene armije koja je razorila historijski centar grada.

Ali je od 30. januara 1945. dotadašnji njemački Landsberg postao poljski **Gorzów**. Grad se brzo oporavio pa je već sredinom 1960-ih u njemu živjelo 50 000 stanovnika, više nego prije rata. 
Krajem 1960-ih Gorzów je doživio svoj drugi građevinski boom, tako da je 1975. postao administrativni centar vojvodstva. Ubrzo nakon tog već 1979. imao je 100 000 stanovnika.

## Atrakcije
Pored katedrale turisti ga posjećuju i zbog Internacionalnog festivala romske narodne muzike.

## Privreda

Današnji Gorzów je grad prehrambene, drvne i tekstilne industrije i brojnih građevinskih poduzeća.

## Poznati sugrađani

* Christa Wolf (1566-1625), književnik

## Pobratimski gradovi

## Izvori

## Vanjske veze

* ''Urząd Miasta Gorzowa Wielkopolskiego'' (službene stranice)
Kłodawka

**Kłodawka** (njemački: *Kladow*) je rijeka u Poljskoj duga 27 km, desna pritoka rijeke Warte.

## Hidrologija
Kłodawka izvire iz Myśliborskog jezera u Lubuskom vojvodstvu. Od tamo teče prema jugu do ušća kod Gorzów Wielkopolska.

## Reference

## Vanjske veze

* ''Kłodawka''
Taltibije

**Taltibije** () bio je, u grčkoj mitologiji, glasnik i prijatelj mikenskog kralja Agamemnona u trojanskom ratu.

## Mitologija
Taltibije je bio čovek koji je odveo Briseidu iz Ahilovog šatora. Pre dvoboja između Menelaja i Parisa, Agamemnon ga je zadužio da nabavi ovcu za žrtvovanje. Umro je u Egiju u Ahaji.

Taltibije se pojavljuje u Euripidovim tragedijama *[[Hekuba (Euripid)|Hekuba]]* i *[[Trojanke]]*. Osim toga, ima i manju ulogu u Homerovoj *[[Ilijada|Ilijadi]]*: u četvrtom pevanju, kad je Pandar ranio Menelaja, Agamemnon naređuje Taltibiju da dovede vidara Mahaona. U *Hekubi* i *Trojankama*, Taltibije je predstavljen kao donosilac loših vesti. U *Trojankama*, javlja Hekubi da će se sve trojanske zarobljenice dodeliti kao robinje različitm grčkim junacima: Kasandra će biti dodeljena Agamemnonu, a sama Hekuba Odiseju. Takođe, Taltibije je onaj koji Andromahu obaveštava o planu Grka da ubiju njenog i Hektorovog sina Astijanakta: plan je da se dečak Astijanakt baci s jedne od trojanskih kula jer nije mudro dopustiti da sin jednog trojanskog junaka doživi zrelo doba. U *Hekubi*, Taltibije donosi Hekubi Agamemnonovu zapovest da sahrani kćerku Poliksenu, koja je prineta na žrtvu Ahilovim senima.

Taltibije ispoljava visok stupanj samostalnosti u načinu na koji izvršava naređenja koja dobija od zapovednika. Služio je u trojanskom ratu zajedno sa svojim sledbenicima i drugima koji su ga podržavali. Taltibije je bio posvećen interesima grčkih zapovednika i starao se da udovolji njihovim zahtevima. U odnosima sa zarobljenim Trojankama uglavnom se predstavlja kao lik koji prema njima iskazuje određeno saosećanje. Tako je predstavljen i u tragediji *[[Trojanke (Seneka)|Trojanke]]* rimskog pisca Seneke Mlađeg, gde je takođe obrađen mit o žrtvovanju Poliksene.

Taltibija su poštovali kao heroja u Sparti, gde je imao svetilište (*[[heroon]]*), gde su mu se prinosile žrtve i gde je smatran zaštitnikom glasnika i poslanika.

## Reference

## Literatura
*
*
Zapadni greben (Mount Everest)

**Zapadni greben na Mount Everestu** je jedan od tri grebena koji se spuštaju sa vrha. Sedamdesetih godina direktni uspon Zapadnim grebenom u njegovoj punoj dužini od prevoja Lho La postao je očigledan i najteži izazov na Mount Everestu. Penjanje od Baznog kampa do prevoja je takođe ozbiljan alpinistički zadatak.

Greben je dug 5.5 km, sa visinskom razlikom 2.800 metara, i skoro cijelom dužinom je prekriven teškim stijenama.

## Ekspedicije
### 1963: Američka ekspedicija
Američka ekspedicija iz 1963. godine bila je prva koja je pokušala uspon na Everest rutom Zapadnim grebenom. Dvojica penjača krenuli su iz Doline tišine i izašli na greben iznad prevoja. Jedno vrijeme išli su grebenom, i ustanovili da ekipa od dva penjača nije u stanju savladati greben. Sišli su na Sjevernu stranu i kuloarom došli do vrha.

### 1974: Francuska ekspedicija
Jedna Francuska ekspedicija je pokušala 1974. godine prvi direktni uspon. Vodio ju je Gerald Devouassoux. Bila je to ekspedicija u postmonsunskom periodu, sa startom od Lho La prevoja. Predpostavlja se da su do Zapadnog ramena na grebenu došli oko 9. septembra. Tada im je javljeno da se vrate zbog brzog dolaska monsunskog vremena. Bilo je prekasno. Tragični rezultat je bio da su poginuli:

 
* Gerard Devouassoux
* Claude Ancey (vodič)
* Lhakpa (Šerpa)
* Sanu Wongal (Šerpa)
* Pemba Dorje (Šerpa)
* Nawang Lutuk (Šerpa)
* Nima Wangchu (Šerpa)

### 1979: Jugoslavenska ekspedicija
Godine 1979 Jugoslavenska ekspedicija koju je vodio Tone Škarja, ostvarila je prvi uspon. Na najvećem dijelu rute postavljena su fiksna užad, do Kampa V na visini oko 8.120 metara, koja su omogućavala napredovanja kroz pukotine u koje je mogao ući penjač. Andrej Štremfelj i Jernej (Nejc) Zaplotnik su se popeli 13.05. a u povratku su zaobišli Kamp V i spustili se Hornbein kuloarom, da bi izbjegli teške stijena na grebenu.  Dva dana kasnije vrh su osvojili Stipe Božić, Stane Belak kao i Šerpa Ang Phu (poginuo prilikom silaska). Svi su koristili boce sa kisikom.

### 1984: Bugarska ekspedicija
Član ekspedicije Hristo Prodanov izveo je prvi solo uspon Zapadnim grebenom, ali je poginuo prilikom povratka. Četiri člana iste ekspedicije ostvarili su prvu punu traverzu na Everestu - uspon Zapadnim grebenom, silazak Jugoistočnim grebenom.
### 1989: Poljska ekspedicija
Godine 1989. šest članova Poljske ekspedicije popeli su se na vrh i uspješno su se vratili na prevoj Lho La. Odatle su krenuli u Bazni kamp preko Khumbutsea gdje ih je zatrpala lavina. Poginula su petorica penjača, a spasio se samo Andrzej Marciniak.

## Reference
Palant

**Palant** (, *Pallas*) ime je više ličnosti u grčkoj mitologiji:

* Palant (Gigant), sin Urana i Geje, koga je ubila božica Atena.
* Palant (Titan), sin titana Krija i njegove žene Euribije te brat Astreja i Perzesa. Sa okeanidom Stiksom imao je djecu: Kratosa, Biju, Zela i Niku. Za razliku od oca i braće, Palant je u Titanomahiji - ratu između titana i olimpskih bogova - bio na strani olimpskih bogova. Među sazviježđima ga predstavlja sazviježđe Kočijaša. 
* Palant (Likaonov sin), učitelj božice Atene.
* Palant (Pandionov sin), sin atenskog kralja Pandiona II te otac pedeset Palantida.
* Palant, otac Eurijala, koga mu je rodila Diomeda.
* Palant (Evandrov sin, istaknuti lik u Vergilijevoj *[[Eneida|Eneidi]]*. *[[Aeneid]].*

* **[[Atena (mitologija)|Palada Atena]]**, jedan od epiteta božice Atene.

* **[[Palanta (Tritonova kći)|Palanta]]**, kći Tritonova.

## Osobe
* Palant (oslobođenik) ili Marko Antonije Palant, oslobođenik i ljubitelj rimskog cara Klaudija
* Palada, supruga Heroda Velikog

## Reference
Lubusko vojvodstvo

**Lubusko vojvodstvo** (poljski: *Województwo lubuskie*) je jedno od 16 vojvodstava na koje je Poljska od 1999. administrativno podjeljena.

## Karakteristike

Lubusko vojvodstvo se nalazi na zapadu zemlje, pored njemačke granice, okruženo Zapadnopomeranskim, Velikopoljskim i Donjošleskim vojvodstvom.

Prostire se površini od 13,989 km² u kojoj živi 1,011,592 stanovnika.

## Administrativna podjela
Teritorij vojvodsva je podjeljen na 12 povjata, i 2 grada sa prvom povjata, a administrativni centri vojvodstva su gradovi Zielona Góra (141,222 st.) i Gorzów Wielkopolski (123,609 st.).

## Izvori

## Vanjske veze

* ''Województwo Lubuskie - Urząd Marszałkowski Województwa'' (službene stranice)
Sjeverni prijevoj (Mount Everest)

**Sjeverni prevoj** je naziv jedne izbrazdane ivice prekrivene ledom na kraju Sjevernog grebena na Mount Everestu, odakle počinje novi greben prema vrhu Changtsea u Tibetu. Istovremeno predstavlja i početak istočnog dijela Rongbuk lednika.

Kada se penjači uspinju na Mount Everest preko Sjevernog grebena (Tibet), prvi kamp na planini (Kamp IV) se podiže neposredno ispod  Sjevernog prevoja, približno na 7.020 m. Sa prevoja uspon ide Sjevernim grebenom do Sjeveroistočnog grebena, podizanjem još jednog kampa. Finalni uspon kreće iz kampa VI na 8.230 m.

Prvi alpinisti na prevoju iz zapadnog svijeta  bili su 23. septembra 1921. godine George Mallory, Edward Oliver Wheeler i Guy Bullock, članovi Britanske izviđačke ekspedicije na Mount Everest 1921. Sve kasnije ekspedicije do Drugog svjetskog rata pokušavale su uspon ovom rutom preko Sjevernog prevoja. I prva uspješna ekspedicija sa sjeverne strane, koju su izveli Kinezi, prošla je istom rutom.
## Reference
Južni prijevoj (Mount Everest)

**Južni prevoj** je jedan brisani prostor sa jakim vjetrovima, bez veće količine snijega, i nalazi se između Mount Everest, najvišeg vrha na svijetu i Lhotsea, črtvrtog vrha po visini. Od 1950. godine kada je Tibet zatvoren, umjesto Sjevernog prevoja, najveći broj ekspedicija na Mount Everest kreće iz Nepala i ide preko Južnog prevoja i Jugoistočnim grebenom. Kad penjači idu ovom rutom onda je njihov završni kamp (obično Kamp IV) podignut na Sjevernom prevoju.

Prvi put je ispenjan 12. maja 1952. godine prilikom neuspjele Švicarske ekspedicije. Slijedeće godine, kada je Mont Everest osvojen, na prevoj su prvi izašli  Wilfrid Noyce i Šerpa Annullu, članovi Britanske ekspedicije na Mount Everest 1953.

Kada dođu na Južni prevoj, penjači se nađu u zoni smrti. Visinska bolest na ovoj visini postaje velika prijetnja i može izazvati fatalne posljedice. Javljaju se poteškoće kod spavanja, digestivni trakt se uspori ili u potpunosti prestane sa radom. Na ovim visinama čovjek koristi mnogo više energije nego što može hranom nadoknaditi. Većina penjača ovdje počinje koristiti boce sa dodatnim kisikom i imaju samo dva do tri dana za uspon i povratak. Čisto vrijeme bez vjetra je odlučujuće za uspješan uspon. Ako je vrijeme loše penjači se moraju vratiti, ponekad i do Baznog kampa.
### Slijetanje helikoptera 2005.
Francuski pilot Didier Delsalle sletio je 12. maja 2005. godine helikopterom Eurocopter na Južni prevoj. Dva dana kasnije formalno je sletio i na Mount Everest. 

## Reference
Hristo Prodanov

**Hristo Prodanov** (Karlovo, 24.02. 1943. - Mount Everest, 21.04.1984.), bio je bugarski alpinista koji se prvi ispenjao na Mount Everest. Po zanimanju je bio inžinjer metalurgije i radio na Bugarskom tehnološkom univerzitetu. Bavio se alpinizmom kojem se u potpunosti posvetio. Počeo je 1958. a 1959 i sa usponima na Pirinu. Ostvario je preko 500 smjerova i varijanti na planinama Evrope i Azije (Alpe, Kavkaz i Pamir) i postao najpoznatiji bugarski alpinista, prepoznatljiv po svom elegantnom penjanju. Njegova karijera trajala je 26 godina i prekinuta je nesretnim silaskom sa Mount Everesta.

Penjao je zajedno sa svim poznatim bugarskim penjačima, počevši od svog učitelja, legendarnog Nikole Korčeva i nastavio sa Georgi Atanasovim, Blagojem Đivđanovim, Atanasom Kovanđijevim, Dragoljubom Kostovim, Ivanom Vasilevim i dr. Prvi se od njih popeo na vrh preko 8.000 m. (Lhotse, 8.516 m), solo usponom i bez dodatnog kisika.

Dvadesetog aprila 1984. ispenjao se solo usponom na Mount Everest rutom preko Zapadnog grebena, kao šesti penjač u historiji i trinaesti bez upotrebe dodatnog kisika. Na vrhu se zadržao oko pola sata i počeo silazak. U 21:10 kontaktirao je bazni logor i rekao da će zbog mraka bivakovati. Slijedećeg dana ujutro se ponovo javio, ali mu riječi nisu bile razumljive. U 7:45 čuo se samo klik njegovog toki-vokija i više se nije javljao. Njegovo tijelo nikad nije pronađeno.

Napisao je knjigu (“Lhotse 8516”) i mnoge članke sa opisima planinarskih ruta u časopisu “Echo”. Izabran je za Bugarskog alpinistu XX vijeka.

## Reference
Nacionalni park Sequoia

**Nacionalni park Sequoia** (sh. *Sekvoja*) jedan je od 58 nacionalnih parkova smještenih na području Sjedinjenih Američkih Država.

## Zemljopisni podaci
Nacionalni park Sequoia nalazi se u južnom dijelu gorja Sierra Nevada, istočno od kalifonijskog grada Visalia, u Sjedinjenim Američkim Državama. Park zauzima površinu od 1.635&nbsp;km2, a obuhvaća gotovo 4.000 m visoke vertikalne reljefe. Najveća točka parka je planina Mount Whitney koja se izdiže 4.421 m iznad razine mora. Sjeverno od ovog parka nalazi se Nacionalni park Kings Canyon.

## Naziv i posebnosti
Nacionalni park Sequioa svoj naziv nosi po vrlo visokim stablima sekvoje kojima park obiluje. Najpoznatije je stablo naziva General Sherman koje je po obujmu najveće svjetsko stablo. Osim njega u ovom parku se nalaze još četiri od deset najvećih svjetskih stabala. Krajolik u praku je očuvan i još uvijek podsjeća na krajolik Sierra Nevade prije dolaska europskih doseljenika.

## Historija

Područje koje danas obuhvaća nacionalni park Sequoia prvotni je dom indijanaca Monache, koji su tu boravili uglavnom uz rukavce rijeke Kaweah u donjem dijelu parka, iako postoje dokazi o povremenom boravku na višim područjima poput Giant Foresta. Tijekom ljeta ovi su indijanci zbog trgovine sa istočnim plemenima putovali preko visokih planinskih prolaza. Danas se kao svjedočanstvo njihovih aktivnosti u raznim dijelovima parka, posebno oko Hospital Rocka i Potwishe, mogu pronaći crteži (*piktografi*) i kamene podloge za mljevenje zrnja koje su koristili kao hranu.

U vrijeme dolaska prvih europskih doseljenika, podrujčem parka su se već proširile velike boginje koje su desetkovale populaciju indijanaca. Prvi poznati doseljenik koji se ovdje nastanio bio je Hale Tharp, koji je dom izdubio u oborenom stablu divovske sekvoje. Tharp je bio prvi borac protiv krčenja šume i rušenja stabala. Poznati istraživač John Muir bio je čest gost Halea Tharpa. Nekadašnja Tharpova koliba oluvana je i danas je jedna od atrakcija nacionalnog parka Sequoia.

Tharpova borba za očuvanje stabala divovskih sekvoja ispočetka je bila vrlo ograničena. Europski su doseljenici, koji ovo područje nastanili 1880-ih u namjeri da osnuju novu zajednicu, željeli su pokrenuti trgovinu građom od sekvoje, ali su, nakon što su već porušili tisuće stabala, ustanovili da je sekvoja lako lomljiva i nepodobna kao materijal za gradnju što ih je na koncu natjeralo da odustanu od rušenja stabala.

Napokon je 25. rujna 1890. godine ovo područje proglašeno nacionalnim parkom čime je osigurana njegova opstojnost. Područje nacionalnog parka se u nekoliko navrata širilo, a najnovije proširenje je doživjelo 1978. godine. To je područje danas omiljeno izletište.

## Reference

## Vanjske veze
* Sequoia National Park  
* Sequoiy National Park California 
;Ostali projekti
Acquisition (Star Trek: Enterprise)

***Acquisition*** () je epizoda američke science fiction TV-serije *[[Star Trek: Enterprise]]*, premijerno prikazana 27. marta 2002. godine. Radnja prikazuje kako je posada *[[USS Enterprise (NX-01)|Enterprisea]]* omamljena plinom iz sonde koju je namjerno ostavila grupa Ferengija koji žele opljačkati brod, ali i kako ih u tome nastoji spriječiti Charles "Trip" Tucker III koji jedini ostao neomamljen.

*Acquistion* je jedina epizoda serije u kojoj se pojavljuju Ferengiji, a njihova pojava u 22. vijeku je stvorila određene probleme sa kontinuitetom odnosno, prema nekim tumačenjima, je proturječila *[[The Battle (Star Trek: The Next Generation)|The Battle]]*, epizodi TV-serije *[[Star Trek: The Next Generation]]*, u kojoj se navodi da je prvi kontakt sa Ferengijima ostvario kapetan Picard dva vijeka kasnije. Epizoda se, pak, ističe time što u njoj prvi dio epizode Ferengiji govore vlastitim jezikom, a koga su autori scenarija, bračni par Maria i Andre Jacquemetton, temeljili na francuskom. Ferengije, pak, tumače glumci koji su poznati po nastupima iz ranijih serija *[[Star Trek]]a*.

## Izvori

## Literatura

* 
* 
* 

## Vanjske veze
*
Oasis (Star Trek: Enterprise)

***Oasis*** () je epizoda američke science fiction TV-serije *[[Star Trek: Enterprise]]*, premijerno prikazana 3. aprila 2002. godine. Radnja prikazuje kako *[[USS Enterprise (NX-01)|Enterprise]]* na površini puste planete pronalazi olupinu vanzemaljskog broda gdje otkriva da je njegova posada godinama uspjela preživjeti, iako način na koji su to učinili predstavlja misteriju.

## Reference

## Vanjske veze
*
Annie Wersching

**Annie Wersching** (28. mart 1977 — 29. januar 2023) je američka glumica najpoznatija po ulozi agentice FBI Renee Walker u TV-seriji *[[24 (TV serija)|24]]*, odnosno posuđivanju glasa liku Tess u video-igri *[[The Last of Us]]*.

## Izvori

## Vanjske veze

*
Taor

**Taor** može biti:

* Taor (Valjevo), naselje grada Valjeva, Srbija
* Taor (Zelenikovo), naselje u opštini Zelenikovo, Severna Makedonija
Zielona Góra

**Zielona Góra** (njemački: *Grünberg in Schlesien*) je grad od 141,222 stanovnika na zapadu Poljske u Lubuskom vojvodstvu.

Zielona Góra je uz Gorzów Wielkopolski, administrativni centar Lubuskog vojvodstva, kao sjedište sejma, dok je u Gorzówu ured vojvode.

## Geografija

Zielona Góra se prostire na sedam brežuljaka, nedaleko od rijeke Odre, udaljena 160 km od Berlina, 130&nbsp;km od Poznańa i 160&nbsp;km od Wrocława.

## Historija

Zielona Góra je nikla kao trgovište u 12. vijeku na raskršću puteva iz Poznańa prema Šleziji i Lužicama. Vremenom se naseljavanjem zanatlija polako transformirala u grad. Prvi put je dokumentirana 1222. kao slavensko naselje u vezi naseljavanja koje je proveo Henrik Bradati.

Čitav taj kraj je iz ruku Dinastije Pjastovića 1249. prešao u ruke markgrofova Brandenburgških. Njihova vladavina nije bila previše sretan period jer je grad trpio zbog ratova, požara, epidemija i kojekakvih pošasti. Nakon epidemije Velikih boginja 1349. grad je spao na 200 stanovnika.

Od 1482. gradom i čitavom Šlezijom vladaju Jagelovići, odnosno Vladislav II., od njih je za Zielonu Góru najviše napravio Sigismund I, koji je trgovcima tekstila iz grada 1505. dao privilegiju da mogu prodavati po čitavoj Poljskoj.

Grad je trpio za Tridesetogodišnjeg rata (1618. - 1648.), ali i zbog čestih požara; 1626. izgorjele su gotovo sve kuće unutar bedema, a 1651. 660 kuća.
Krajem 17. vijeka grad je već bio jako germaniziran.

Od 16. decembra 1740. grad je kao *Grünberg in Schlesien* dio Kraljevine Pruske i to je bio preko 200 godina.

Grad je doživio prosperitet izgradnjom prvih industrijskih pogona nakon 1816. taj proces trajao je do početka Prvog svjetskog rata.

Krajem 19. vijeka Zielona Góra je imala 16.092 stanovnika. Vinova loza se uzgajala na površini od 1.400 hektara, a u gradu je radilo dvadesetak tekstilnih tvornica, nekoliko vinarija i destilerija, te tvornice mašina, mostova i čeličnih konstrukcija.
Početkom 20. vijeka imala je 20.983 stanovnika, među njima dosta Poljaka.

Grad su oslobodile jedinice Crvene armije 14. februara 1945. bez nekih velikih oštećenja, iako je Wehrmacht najavljivao da će grad braniti kao Termopil. Tako da se stanovništvo nije razbježalo, već krajem decembra u gradu je živjelo 12 000 stanovnika, a četiri godine kasnije 32 000.

### Zielona Góra danas
Grad je privredni, kulturni i obrazovni centar, poznat po tekstilnoj i metalurškoj industriji.
Zielona Góra je poznata kao mjesto najsjevernijih vinograda u Evropi i po festivalu grožđa.

## Poznati sugrađani

* Abraham Scultetus (1566-1625), teolog
* Tadeusz Konicz (1727-1793), slikar
* Olga Tokarczuk (1962-), dobitnica Nobelove nagrade za književnost 2018.

## Pobratimski gradovi
Zielona Góra je zbratimljena sa slijećim gradovima;

## Izvori

## Vanjske veze

* ''Urząd Miasta Zielona Góra'' (službene stranice)
Konin (grad)

**Konin** je grad od 73,522 stanovnika u centru Poljske u Velikopoljskog vojvodstva.

## Geografija

Konin se prostire duž obala rijeke Warte, udaljen 98 km istočno od svog vojvodskog centra Poznańa i 115 km zapadno od Łódźa.

## Historija

Preko Konina su odvajkada išli važni trgovački putevi, to dokumentira pronađeni miljokaz, koji je označavao pola puta između Kalisza i Kruszwica. Što znači da je Konin bio na trasi Jantarnog puta.

Nukleus današnjeg Konina niknuo je pored romaničke parohijske crkve, pa je negdje oko 1283. dobio status grada, po uzoru na Magdeburško pravo kao i nedaleki Kalisz.

Teutonski vitezovi razorili su grad 1331. Obnovio ga je kralj Kazimir Veliki (1333.-1370.) i opasao ga bedemom sa dvoja vrata. 
U to vrijeme bio je sjedište suda i administrativni centar bliže okolice. U narednim vijekovima živio je trgovište i zanatski centar.

Prosperitet je zaustavila epidemija kuge 1628. koja je potrajala tri godine i desetkovala stanovništvo. 
Od 1793. do 1806. bio je pod pruskom vlašću , a nakon tog dio napoleonovog Varšavskog vojvodstva.
Od 1815. se nalazi unutar granica ruske Kongresne Poljske.

Poljska nezavisnost 1918. nije donijela očekivano poboljšanje ekonomske situacije. Grad nije imao vodovod i kanalizaciju, a stanovnici su bili pogođeni ekonomskom krizom krajem 1920-ih početkom 30-ih.

Poboljšanje se desilo nakon izgradnje željezničke pruge Poznań - Varšava i iskapanja Šleskog kanala, kojim je Warta povezana sa Jezerom Gopło.
Za Drugog svjetskog rata bio je dio Trećeg Reicha.

Nakon Drugog svjetskog rata uslijedio je 1950-ih i 60-ih proces industralizacije, koji je naglo povećao broj stanovnika. 
Konin je 1950. imao 12.145 stanovnika, 10 godina kasnije - 17.638, 1970. - 40.744, a 1998. 83 500.

Uz sve to Konin je bio i grad državne uprave, jer je bio administrativni centar vojvodstva od 1975. sve do 1999., kad je na snagu stupila reforma lokalne samouprave, pa je izgubio taj status na račun Poznańa.

## Znamenitosti

Pored nekoliko gotičkih crkava iz 14. vijek, Konin ima i par baroknih crkava, one su uz vijećnicu i sinagogu iz 19. vijeka najveće atrakcije grada.

## Privreda i transport

Nedaleki rudnici lignita ospkrbljuju gorivom rad velike termoelektrane, a ona veliki kombinat za elektrolizu aluminija i druge metalo-prerađivačke tvornice.

Južno od Konina prolazi autoput  A2, koji povezuje Varšavu i Poznań, kao dio međunarodne rute Berlin-Moskva i magistralna željeznička pruga Berlin-Moskva.
Od sjevera (Bydgoszcz) prema jugu ide nacionalna cesta 25.

Preko Warte i mreže kanala i jezera povezan je sa Baltičkim morem tako da do njega dolaze i brodovi sa Baltika, pa ime potencijal da postane velik transportni centar.

## Pobratimski gradovi

## Izvori

## Vanjske veze

* ''Urząd Miejski w Koninie'' (službene stranice)
Kazimierz III od Poljske

**Kazimir III. Veliki** (poljski: *Kazimierz III Wielki*) (Kowal, 30. april 1310. - Krakov ?, 5. novembar 1370.) bio je posljednji poljski kralj iz 
Dinastije Pjastovića koji je vladao zemljom od 1333. do 1370.

Zvan je *Veliki* i *Seljački kralj* jer se klonio ratova, a više oslanjao na savezništva i pregovore, svojom trezvenom politikom ipak je uspio proširiti teritorij kraljevstva prema istoku (Rusija) i zapadu (Njemačka). Ojačao je centralnu vlast dvora, kodificirao zakonodavstvo, dao gradovima pravo na samoupravu po uzoru na Magdeburško pravo i osnovao prvi poljski univerzitet u Krakovu 1364.

## Biografija

Kazimir je bio drugi kralj ponovno ujedinjene i reanimirane Poljske, koja je gotovo dva vijeka bila podijeljena na brojna mala vojvodstva.
Njegov otac Vladislav, uspio je ujediniti Veliku i Malu Poljsku i obnovio je davno zaboravljeno kraljevstvo krunidbom u Krakovu 1320.
Majka mu je bila Jadwiga, kćer Bolesława Pobožnog iz Velike Poljske.

Nakon smrti starijeg brata 1312. Kazimir je smatran prijestolonasljednikom, i pripreman za vladavinu od strane Jarosława (kasniji nadbiskup Gniezna) i njegov budući savjetnik. Nakon smrti oca Kazimir je postao poljski kralj 1333. Od njegove tri sestre, najvažnija je ispala Elizabeta, koja se 1320. udala za 
ugarskog kralja Karla I, pa je imala utjecaja na ondašnju politiku.

Za svoje vladavine Kazimir je nastavio djelo svoga oca, dodavši dvije velike i važne regije Crvenu Ruteniju i Mazoviju, pa je tako zemlju učinio solidnim i cijenjenim partnerom u zemljama Centralne Evrope 14. vijeka.

Uz sve to ostavio je dobro organiziranu vlast i ojačao narodno jedinstvo, pa nakon njegove smrti (iako nije odredio 
prijestolonasljednika) nije bilo pokušaja obnove bivših vojvodstva.

## Reference

## Vanjske veze

* ''Casimir III, king of Poland''
Šašová

**Šašová** je naseljeno mjesto u okrugu Bardjejov, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Start-up kompanija

Termin **start-ap** () je poreklom iz engleskog jezika, postao je popularan nakon osnivanja velikog broja *dot-com* kompanija na zapadu. Sama reč znači pokrenuti ili započeti. Start ap su uglavnom novostvorene kompanije, odnosno početnici u poslovanju, a start ap kredit i vrsta mikrokredita namenjenih za osnivanje ovih firmi. Na zapadu se ovaj termin često povezuje sa visokotehnološkim preduzećima.

## Razvoj start ap kompanija
Pokretanje ovih kompanija se često dovodi u vezu sa povećanim rizikom ali i većom mogućnosti za povratak investicije i brzi rast. Pokretanje kompanije, posebno one povezane sa novom tehnologijom, ponekad proizvodi ogromne profite svojim stvaraocima i investitorima - skorašnji primer takve je Gugl (), čiji kreatori su sada milijarderi kroz vlasništvo nad akcijama. Međutim, stopa neuspešnih pokušaja za pokretanje preduzeća je veoma visoka.
U Srbiji ovo su noviji vidovi finansiranja početničkih malih biznisa. Krediti koji se izdaju ne prelaze 30.000 evra i finansiraju se iz državnih finansijskih izvora pa zato predstavljaju povoljnije uslove od ostalih kreditnih linija, čime država podstiče razvoj malog i srednjeg preduzetništva. Cilj je i da se unapredi privredna struktura i smanji nezaposlenost pa je stoga ovo posebna podsticajna kreditna linija.
## Lista nekih poznatih start ap preduzeća
* Hjulet-Pakard () (osnivači Vilijam Hjulet i Dejvid Pakard 1939)
* Intel () (osnivači Endru S. Grouv, Gordon E. Mur, Robert V. Nojs 1968) 
* Atari () (osnivač Nolan Bušnel 1972)
* Majkrosoft () (osnivači Bil Gejts i Pol Alen 1975)
* Epl () (osnivači Stiv Džobs i Stiv Voznijak 1976) 
* Jahu! () (osnivači Dejvid Filo i Džeri Jang 1994)
* iBej () (osnivači Pjer Omidar 1995)
* Gugl () (osnivači Lari Pejdž i Sergej Brin 1998)

## Povezano
* Hipoteka
* Preduzetnik
* Pravno lice
* Biznis plan
* Menica
* Jemstvo
* Start-ap preduzeća u Srbiji

## Reference

## Vanjske veze
* Agencija za privredne registre
* Udruženje preduzetnika
* Fond za razvoj
* Krediti
Kalisz

**Kalisz** (njemački: *Kalisch*, starogrčki: Καλισία) je sa svojih 100,246 stanovnika drugi po veličini grad nakon Poznańa u Velikopoljskom vojvodstvu.

## Geografija

Kalisz se prostire duž obala rijeke Prosne, udaljen 120 km jugoistočno od svog vojvodskog centra Poznańa.

## Historija

O Kaliszu odnosno - *Kalisiji* je prvi pisao još polovicom 2. vijeka starogrčki geograf Klaudije Ptolomej, što znači da je bio važno naselje za rimskih vremena na Jantarnom putu. Od njega nije ostalo ništa.

Današnji Kalisz nastao je u 9. vijeku kao utvrda Pjastovića, negdje oko 1233. vojvoda Henrik I. Bradati odlučio ga je preseliti nešto sjevernije.
Novi Kalisz je status grada dobio 1282.

Prosperirao je na proizvodnji tkanina i kao trgovište tokom 15. 16. vijeka, pa je privukao i jezuite koji su 1583. osnovali samostan sa gimnazijom.
Nazadovao je u 17. i 18. vijeku, zbog ratova i požara, naročito tragičan bio je onaj iz 1792. kada je izgorio gotovo cijeli grad.

Za pruske vladavine (1793. - 1806.) srušen je veći dio bedema.

Nakon pada napoleonovog Varšavskog vojvodstva Kalisz je od 1815. dio Kongresne Poljske, u kom je bio jedan od većih gradova. U to vrijeme podignute su monumentalne historicističke zgrade; Provincijska škola (1819), Palača dvora (1820-1824), Guvernerova palača 
(1824-25) i Kameni most (1825).

Grad je poprilično stradao za Prvog svjetskog rata u augustu 1914. od pruske vojske, koja je porušila velik dio grada, koji je mukotpno restauriran nakon rata.

Period nakon Drugog svjetskog rata obilježila je ekspanzija industrije i urbane infrastrukture.

Od 1992. Kalisz je sjedište novoosnovane biskupije.

## Privreda
Današnji Kalisz je grad tekstilne i prehrambene industrije, sa dobro razvijenim građevinskim sektorom.

## Pobratimski gradovi

## Reference

## Vanjske veze

* ''Kalisz'' (službene stranice)
Kongresna Poljska

**Kongresna Poljska** (poljski: *Królestwo Polskie*, *Królestwo Kongresowe* ili samo *Kongresówka*) bila je država u personalnoj uniji sa Ruskim Carstvom, koja je egzistirala od 1815. do gubitka teritorija Prvom svjetskom ratu 1915.

## Historija i karakteristike

Ta država stvorena je nakon Napoleonskih ratova odlukom Bečkog kongresa 3. maja 1915., koja je rezultat političke nagodbe velikih sila.

Njom su vladali Ruski carevi sve dok je nisu izgubili u Prvom svjetskom ratu. 
Kongresna Poljska prostirala se uglavnom na prostoru bivšeg Varšavskog vojvodstva na površini od 127.470 km². 
Sa sjevera i zapada graničila je sa pruskim provincija]]ma; Istočna Pruska, Posen i Šlezija, a na jugu sa austrijskom Galicijom i Lodomerijom i sa istoka Ruskim Carstvom.

Jedinstvo sa Ruskim Carstvom osiguravao je zajednički monarh, za Poljake kralj za Ruse car. 
autonomiju je garantirao Bečki kongres, a novi ustav predstavio je sam car Aleksandar I 27. novembra 1815. 
Ustav je budućoj državi dao pravo na vlastitu administraciju, sejm (zakonodavna vlast), vojsku i širok spektar građanskih sloboda.

Sve to nije dugo potrajalo, jer je nakon Poljskog ustanka 1830.-31., car Nikola II zamijenio ustav Kongresne Poljske - Organskim statutom, koji je stvorio čvršću uniju između Kongresnog kraljevstva i ruskog cara. Pritom je rasformirao poljski sejm i vojsku, a Poljacima nametnuo vojnu diktaturu.

Nakon nove pobune 1863. godine, car Aleksandar II transformirao je Kongresnu Poljsku u guberniju Ruskog Carstva i podvrgnuo je intenzivnoj politici rusifikacije.

Ime joj je promijenjeno u - **Privislinski kraj**, a vlast je prekompornirana u kombinaciju civilne i vojne uprave na čelu s ruskim generalnim guvernerom i potpuno popunjena ruskim 
birokratima.

## Reference

## Vanjske veze
* ''Królestwo Polskie'' (na portalu PWN) 
* ''Congress Kingdom of Poland'' (na portalu Encyclopaedia Britannica)
Prosna

**Prosna** je rijeka u Poljskoj duga 217 km, lijeva pritoka rijeke Warte.

## Hidrologija
Prosna izvire kod sela Wolęcin u Opolskom vojvodstvu. Od tamo teče prema sjeveru preko Velikopoljskog vojvodstva, protiče kroz grad Kalisz i osamdesetak km sjevernije uvire u Wartu kod sela Modlica.

Prosječni pad Posne u gornjem toku je 4,0 °, a u donjem °, prosječni godišnji protok (1951-90) kod ušća je 16,4 m³/s.

## Reference

## Vanjske veze

* ''Prosna''
Alpski stil

**Alpski stil** je jedan od dva osnovna načina penjanje na visoke planine, onakve kakve su u Alpama. Ovaj stil je u suprotnosti sa sveobuhvatnim ekspedicionim stilom penjanja sa podizanjem stalne linije opskrbljenih kampova na planini, koji su stalno dostupni tokom trajanja ekspedicije. Alpski stil je odbacio fiksiranu užad, nosače i korištenje boca sa kisikom, a penjač sa sobom nosi sve što mu je potrebno pri usponu.

Ne postoji pisana definicija, ali planinarski svijet pod ovim pojmom podrazumijeva slijedeće karakteristike:
* mali tim sa ne više od dva ili tri penjača
* na vrh se kreće iz podnožja planine
* penjač sa sobom nosi sve što mu treba
* nema vijaka u stijeni
* nema privremenih fiksiranja na ruti
* nema prethodne pripreme rute niti aklimatizacije na samoj ruti
* ako se bivakuje, to se radi na putu do vrha
* dodatni kisik se ne koristi

## Popularnost
Stil je postao popularan kada su se 1975. godine Reinhold Messner i Peter Habeler u cjelosti ispenjali na Gasherbrum I, u skladu sa navedenim karakteristikama alpskog stila. Prije njih dvojice pojedini alpinisti ovim stilom su završavali zavrđne uspone na himalajske vrhove. Austrijski alpinista Hermann Buhl svoj završni dio uspješnog uspona na Nanga Parbat 3. jula 1953, kao član austrijsko - njemačke ekspedicije, u dužini 1.300 metara, izveo je u alpskom stilu. Poljski penjač Wojciech Kurtyka počeo je ovaj stil koristiti kod uspona na visoke planine 1972. godine (Akher Tsagh (7017 m) i Kohe Tez (7015 m)).
 
Mnogi alpski stil smatraju estetski  čistim oblikom alpinizma kojem svi penjači mogu samo da streme, dok je stvarni način penjanja ispod ovog nivoa. Kada alpinista sam osvaja vrh u alpskom stilu, radi se o *solo usponu*.

## Prednosti i nedostaci
Prednost ovog stila je mnogo kraće vrijeme provedeno na ruti, čime se umanjuju objektivne opasnosti, kao što su lavine (snijega, leda i pomiješano) i olujno nevrijeme. 

Osnovni nedostaci penjanja u alpskom stilu se odnose na nedovoljno vrijeme prilagođavanja sredini i nadmorskoj visini (nedostatku kisika). Veliki problem je i izbor mjesta bivakovanja, jer u alpskom stilu uglavnom se bivakuje na mjestu gdje se penjač zatekne.  

## Reference
Gopło

**Gopło** (njemački: *Goplosee*) je svojom površinom od 2.15 km², 11 najveće jezero u Poljskoj, koje se nalazi u sredini zemlje u 
Kujavsko-pomeranskom vojvodstvu.

## Karakteristike
Jezero Gopło se nalazi u sredini trokuta kog formiraju Poznań, Bydgoszcz i Łódź.

Jezero je vrlo izduženo (25 km) u smjeru sjever-jug, ali vrlo usko na pojedinim dijelovima ima samo 200 m, iako u najvećem dijelu ima po 2 km.

Gopło je prosječno dubok 4,7 m, a maksimalno 16,6 m, na sjeveru je plići pa je obrastao rogozom, jug koji se račva u dva dijela je dublji, sa raznolikijim obalama obraslim šumama.

Obale su mu vrlo niske i razvedene brojnim uvalama i poluotocima, na jezeru ima i par otoka.

Jezero i okolna područja zaštićena su kao Rezervat prirode *Nadgoplański Park Tysiąclecia*, koji također čini područje Natura 2000 zvano *Ostoja Nadgoplańska*.

Najveći grad na njegovim obalama je Kruszwica, koji je i jedina turistička destinacija, i to uglavnom za jedriličare.

Svojevremeno veliki zagađivač zbog dviju tvornica, danas je opremljen uređajima za pročišćavanje voda.

## Reference
 
## Vanjske veze

* ''Jezioro Gopło'' (na portalu Polskie Szlaki)  

Gopło
Varšavsko Vojvodstvo

**Varšavsko vojvodstvo** (poljski: *Księstwo Warszawskie*, francuski: *Duché de Varsovie*, njemački: *Herzogtum Warschau*) bila je kratkotrajna država koja je egzistirala od 1807. do 1815.

Iako formalno nezavisna, u suštini je bila vazalna država Prvog Francuskog Carstva, koju je stvorio Napoleon Bonaparte.
Ali ona i pored toga za Poljake ima veliki emotivni značaj, jer je ipak bila obnovljena Poljska nakon Tri podjele Poljske (1772., 1793., 1795.) i potpunog zatiranja njena imena.

## Historija i karakteristike

Varšavsko vojvodstvo je formirano, nakon ratificiranja Tilsitskog mira (7. i 9. jul 1807.), ne samo iz strateških razloga, već i zahvalnosti Napoleona za pomoć 
koju su mu pružili Poljaci da porazi Prusiju.

Varšavsko Vojvodstvo se u početku sastojalo najvećim dijelom od centralnih poljskih vojvodstava koje je anektirala Kraljevina Prusija 1793. i 1795, osim Gdańska, koji je postao slobodan grad i kraja oko Białystoka, koji je ustupljen Ruskom Carstvu.

Vojvodstvo je uvećano krajevima oko rijeke Noteć na zapadu, koje je Prusija anektirala 1772., a 1809. i krajevima na jugu koje je Austrija anektirala za Treće podjele Poljske.

Ubrzo nakon osnivanja Varšavskog vojvodstva, Napoleon je 22. juna 1807. izdiktirao njegov Ustav po francuskom modelu, a da osigura legitimitet (ili bar privid) za vojvodu je postavio Saksonskog kralja Friedricha Augusta, unuka 
predposljednjeg vladara Poljsko-Litvanske Unije Augusta III. Tako je osigurao efikasnu izvršnu vlast, a ubrzo i pravosuđe proglašenjem svog - Code civil 1. maja 1808. zakonikom vojvodstva.

Nade Poljaka za velikom državom ponovno su oživjele kad je Napoleon 1812. najavio svoju Invaziju na Rusiju, koja shvaćena kao - *Rat za poljsku domovinu*.
Vojvodstvo je neizmjernim naporima regrutiralo i opremilo korpus od gotovo 98 000 vojnika i poslalo na front.

Ali nesreća koja je zahvatila napoleonovu Invaziju na Rusiju zapečatila je i sudbinu vojvodstva. Ostatak poljskih trupa vjerno je pratio Napoleonovo povlačenje i probijanje prema 
Francuskoj - 1813.-14. U toj kampanji poginuo je poljski nacionalni heroj Józef Antoni Poniatowski, štiteći carevo povlačenje u Bitci kod Leipziga.

Ruska carska vojska zauzela je Varšavu 8. februara 1813. i preuzela kontrolu nad vojvodstvom. Nakon tog je Bečkom kongresu dogovoreno da se Varšavsko vojvodstvo podijeli na tri dijela; 
* Veliku kneževinu Poznań, koja je vraćena Prusiji
* Slobodni Grad Krakov, koji je stavljen pod zaštitu Rusije, Prusije i Austrije i 
* Kongresnu Poljsku, državu u personalnoj uniji sa Ruskim Carstvom preko zajedničkog monarha.

## Reference

## Vanjske veze
* ''Księstwo Warszawskie'' (na portalu PWN) 
* ''Duchy of Warsaw'' (na portalu Encyclopaedia Britannica)
Detained (Star Trek: Enterprise)

***Detained*** () je epizoda američke science fiction TV-serije *[[Star Trek: Enterprise]]*, premijerno prikazana 24. aprila 2002. godine. Radnja prikazuju kako kapetan Archer i potporučnik Mayweather budu zarobljeni od vanzemaljske rase Tandaranaca i smješteni u koncentracioni logor u kome Tandaranci pod izlikom nacionalne sigurnosti drže Sulibane.

Radnju epizode je dio kritičara shvatio kao alegoriju na suvremene događaje u SAD, odnosno masovno ograničenje ljudskih prava i sumnjičenje Arapa i muslimana nakon napada 11. septembra i početka Rata protiv terorizma te kontroverzi vezanih uz logor u Guantanamu.

Lik pukovnika Grata, zapovjednika tandaranskog logora, tumači Dean Stockwell koji je zajedno sa Scottom Bakulom, koji tumači lik kapetana Archera, nastupao u TV-seriji *[[Quantum Leap (TV serija)|Quantum Leap]]*.

## Vanjske veze
*